laion/Wikipedia-Exotic huggingface dataset:
אסקיאל פלאסיוס

אסקיאל פלאסיוס (בספרדית: Exequiel Palacios; נולד ב-5 באוקטובר 1998) הוא כדורגלן ארגנטינאי המשחק בעמדת הקשר בבאייר לברקוזן ובנבחרת ארגנטינה. פלאסיוס, התחיל את הקריירה שלו במחלקת הנוער של ריבר פלייט. ב-8 בנובמבר 2015, פלאסיוס ערך את הופעת הבכורה שלו בקבוצה הבוגרת בהפסד 0–2 לניואל'ס אולד בויס. ב-9 באפריל 2018, פלאסיוס הבקיע את שער הבכורה שלו בקבוצה בניצחון 0–2 נגד ראסינג קלוב. ב-16 בדצמבר 2019, פלאסיוס חתם לחמש וחצי שנים בבאייר לברקוזן מהבונדסליגה. בצעירותו, פלאסיוס שיחק בנבחרות הצעירות של ארגנטינה. ב-8 בספטמבר 2018, פלאסיוס ערך את הופעת הבכורה שלו בנבחרת ארגנטינה בניצחון 0–3 נגד גואטמלה. ב-12 בנובמבר 2020, פלאסיוס נפצע בעמוד השדרה במשחק נגד פרגוואי ונעדר כשלושה חודשים. נכלל בסגל נבחרת ארגנטינה בטורניר מונדיאל 2022. נכלל בסגל ארגנטינה לקחת חלק בטורניר קופה אמריקה 2024. ריבר פלייט גביע ארגנטינה: 2016, 2017, 2019 הסופר קאפ הארגנטינאי: 2017 קופה ליברטדורס: 2018 רקופה סודאמריקנה: 2016, 2019 באייר לברקוזן בונדסליגה: 2023/24 הגביע הגרמני: 2023/24 נבחרת ארגנטינה קופה אמריקה: 2021 גביע העולם: 2022 מדיה וקבצים בנושא אסקיאל פלאסיוס בוויקישיתוף אסקיאל פלאסיוס, באתר Transfermarkt אסקיאל פלאסיוס, באתר Soccerway אסקיאל פלאסיוס, באתר BDFutbol אסקיאל פלאסיוס, באתר WorldFootball.net אסקיאל פלאסיוס, באתר National Football Teams אסקיאל פלאסיוס, באתר FootballDatabase.eu אסקיאל פלאסיוס, באתר ESPN Lista de la Selección Argentina para el Mundial de Qatar 2022 באתר TyC Sports, ‏ 11 בנובמבר 2022 (בספרדית)
נלי בן אור

נלי נחמה בן אור קלינס (לבית בן אור; נולדה בשנת 1933) היא פסנתרנית ופרופסור למוזיקה. היא פרופסור בבית הספר גילדהול למוזיקה ודרמה של גילדהול בבריטניה, שם לימדה נגינה בפסנתר ואת שיטת אלכסנדר מאז 1975. היא ניצולת השואה. בן אור נולדה בשנת 1933 למשפחה יהודית בלבוב, פולין (כיום אוקראינה). במהלך מלחמת העולם השנייה והשואה, נכלאה משפחתה בגטו. אמה, אחותה ונלי נמלטו ללא אביה. כאשר השיגו זהויות מזויפות, היא הופרדה מאחותה, שהסתתרה ומצאה עבודה כעובדת בית. בן אור ואמה התחזו לרומיות קתוליות ונסעו לוורשה, שם עבדה אמה במשך שנה כמשרתת במשפחה נוצרית. לאחר שהחמיצו את רכבת הנוסעים האחרונה לוורשה, הם הושבו על ידי מנהל התחנה הגרמני ברכבת השמורה לקציני הוורמאכט. המשפחה בוורשה מימנה עבור בן אור שיעורי פסנתר יחד עם בתם לאחר ששמעו אותה מנגנת. מדי פעם, כאשר אנשים חשדו שהם יהודים, הם נאלצו להמשיך הלאה, אך הצליחו להימלט. בן אור מוכרת כמובילה ביישום טכניקת אלכסנדר לנגינת פסנתר, תחום בו התמחתה יותר משלושים וחמש שנים. היא מעבירה כיתות אמן על הטכניקה לפסנתרנים במדינות רבות ברחבי העולם. בתקופת מגפת הקורונה עברה לשיעורים מרחוק. היא הופיעה בקונצרטים ברחבי העולם, ברסיטלים, עם תזמורת ובמוזיקה קאמרית. בן אור הקליטה הקלטות מסחריות רבות, כולל עבור ה-BBC. הקלטות אלה מכסות מגוון רחב של מלחינים מהמאות ה-18 עד המאה ה-20. כשעברה לאנגליה בשנת 1960, היא הכירה ונישאה לבעלה האנגלי ובהמשך עברה לנורת'ווד בלונדון. בשנת 1999 הוקמה הקרן למלגות נלי בן אור, שפטרונה הוא סר קולין דייוויס. בן אור מונתה לחברת מסדר האימפריה הבריטית (MBE) לשנת 2020 בזכות תרומתה להנחלת לשואה. מדיה וקבצים בנושא נלי בן אור בוויקישיתוף אתר האינטרנט הרשמי של נלי בן אור נלי בן אור, סרטונים בערוץ היוטיוב נלי בן אור, באתר דיזר חייה, במילותיה שלה באירועי יום השואה בנורת'ווד בן אור, באתר בית הספר למוסיקה ולדרמה של גילדהול בן אור וטכניקת אלכסנדר Nelly Ben-Or Clynes Story. Pub. by Northwood and Pinner Synagogue (2008) Liphshiz, Cnaan. "Nelly Ben-Or risked all to play the piano. It helped her survive the Holocaust". www.timesofisrael.com (באנגלית אמריקאית). נבדק ב-2020-02-29. "Pianist tells of 'cloud of horror' she remembers from Auschwitz". ITV News (באנגלית). 2021-01-26. נבדק ב-2021-02-18. Summer Course, Nelly Ben-Or MBE
טי. ג'יי. ויליאמס

טי. ג'יי. ויליאמס (באנגלית: T. J. Williams; נולד ב-26 באוקטובר 1994) הוא כדורסלן אמריקאי, המשחק בעמדת הרכז במכבי ראשון לציון. בשלוש השנים הראשונות שלו באוניברסיטת נורת'איסטרן, היה ויליאמס שחקן רוטציה שלפניו שיחקו קווינסי פורד ודייוויד ווקר. בשנתו האחרונה, הוא נבחר לשחקן השנה של ה-CAA. ויליאמס הוביל את המחוז עם ממוצעים של 21.6 נקודות למשחק והיה השני בליגה בדקות למשחק עם 38.1. ב-16 בפברואר, ויליאמס קלע שיא קריירה של 33 נקודות בניצחון על אלופת העונה הסדירה, אוניברסיטת צפון קרוליינה ווילמינגטון. בשנת 2017, לאחר שלא נבחר בדראפט ה-NBA, הצטרף ויליאמס לשארלוט הורנטס עבור מחנה האימונים שלהם, אך ב-13 באוקטובר הוא שוחרר מהקבוצה. עשרה ימים לאחר מכן, הוא חתם בגרינסבורו סווארם מליגת הפיתוח של ה-NBA. בקבוצה שיחק ויליאמס 37 משחקים, בהם העמיד ממוצעים של 8.8 נקודות, 2.5 ריבאונדים ו-2.8 אסיסטים ב-19.2 דקות. ב-18 במאי 2018, חתם ויליאמס בסנטרוס דה אגואדה. שלושה ימים לאחר מכן, ויליאמס רשם שיא קריירה של 24 נקודות בהופעת הבכורה שלו, יחד עם 4 ריבאונדים ו-7 אסיסטים במהלך ההפסד 116–123 לקפיטנס דה ארסיבו. ב-5 ביולי 2018, ויליאמס חתם לשנתיים במועדון הכדורסל אוסטנדה מהליגה הבלגית. ב-22 בינואר 2019, ויליאמס רשם שיא עונתי של 21 נקודות, ב-7 מ-14 מהשדה, יחד עם 3 ריבאונדים במהלך הניצחון 62–82 על מדי ביירוית. ב-49 משחקים בקבוצה, הוא העמיד ממוצעים של 11.3 נקודות, 2.3 ריבאונדים ו-2.8 אסיסטים למשחק. ויליאמס זכה עם קבוצתו באליפות בלגיה, כמו גם הגיעו לרבע גמר היורופקאפ, שם בסופו של דבר הודחו על ידי פלקנסטרו וארזה. ב-8 ביולי 2019, חתם ויליאמס לעונה בהפועל באר שבע מהליגה הישראלית. ב-12 באוקטובר 2019, ויליאמס השווה את שיא הקריירה שלו עם 24 נקודות, כשהוא קולע ב-9 מ-15 מהשדה, יחד עם 4 אסיסטים במהלך ההפסד 69–75 למכבי ראשון לציון. הוא העמיד ממוצעים של 18.8 נקודות, 2.8 ריבאונדים ו-4.8 אסיסטים למשחק בליגה. ב-10 באוגוסט 2020, ויליאמס חתם לעונה בונולי קרמונה מהליגה האיטלקית. ב-8 באוגוסט 2021, ויליאמס חזר לישראל וחתם לשנתיים במכבי ראשון לציון. פרופיל, באתר Basketball-Reference פרופיל, באתר Sports-Reference פרופיל, באתר eurobasket זר ראשון לבאר שבע: טי.ג'יי וויליאמס, באתר מנהלת ליגת העל בכדורסל, ‏8 ביולי 2019 טי.ג'יי וויליאמס חתם בראשל"צ לשנתיים, באתר מנהלת ליגת העל בכדורסל, ‏8 באוגוסט 2021
יחסי איראן – סרי לנקה

איראן וסרי לנקה מנהלות יחסים דיפלומטיים רשמיים מאז 1961. היחסים הדיפלומטיים בין איראן לסרי לנקה (שכונתה בשנים אלו ציילון) החלו בשנת 1961 באמצעות שגרירות ציילון באסלאמאבאד. טהראן הקימה שגרירותה בקולומבו בשנת 1975. השגרירות של סרי לנקה עברה לטהראן בשנת 1990. סרי לנקה הייתה המדינה האסייתית הראשונה שבה ביקר נשיא איראן מחמוד אחמדינז'אד לאחר בחירתו. ראש ממשלת סרי לנקה מהינדה ראג'פקסה דאג אף הוא לשפר את היחסים עם איראן. איראן סייעה במימון מספר פרויקטי פיתוח בסרי לנקה. בשנת 2010 האיראנים הסכימו לתרום 450–500 מיליון דולר עבור פרויקט הפיתוח הרב תכליתי שכלל תחנת כוח הידרואלקטרית של 90–100 מגה-ואט במחוז המרכז בסרי לנקה. איראן השקיעה גם בבתי הזיקוק לנפט במדינה והשקעותיה סייעו להכפיל את כושר הייצור של הנפט במקום. איראן השקיעה גם בחשמול הכפרים. פרויקטים אלה הפכו את איראן לתורמת הגדולה ביותר לסרי לנקה. במהלך מלחמת האזרחים בסרי לנקה הממשלת המקומית פנתה לאיראן בבקשה לקבל הלוואות בריבית נמוכה כדי לרכוש מטוסי מעקב אלקטרוניים וכלי טיס בלתי מאוישים. איראן הסכימה בחשאי להנפיק את ההלוואה והזמינה גם מספר קצינים מסרי לנקה להתאמן באיראן. על הסיוע של איראן במלחמת האזרחים בסרי לנקה, אמר השר הסרי לנקאי ווימל וירוואנסה כי "איראן מעולם לא אכזבה אותנו, גם כאשר מדינות רבות אחרות בעולם סירבו לגבות אותנו. האי בכללותו אסיר תודה על יחס אחי זה". יחסי החוץ של איראן The Group of 15 (G- 15) Government of Sri Lanka - May 14, 2010 Uma Oya Multipurpose Project International Rivers Iran boosts Sri Lankan refinery BBC - April 29, 2008 Sri Lanka’s post-war scenario DAWN - November 11, 2009 Iran becomes Sri Lanka's top lender Times of India - July 14, 2008 Iran steps into enemy's territory Asia Times - April 29, 2008
הילד היפה ביותר בעולם

הילד היפה ביותר בעולם (באנגלית: The Most Beautiful Boy in the World) הוא סרט דוקומנטרי שוודי. הסרט הוקרן לראשונה בפסטיבל הסרטים סאנדנס ב-29 בינואר 2021. ערך מורחב – ביורן אנדרסן הסרט עוקב אחרי ביורן אנדרסן, שחקן קולנוע ומוזיקאי שוודי. הידוע בעיקר בזכות משחקו בסרטו של הבמאי האיטלקי לוקינו ויסקונטי "מוות בוונציה", המבוסס על הנובלה בעלת אותו שם מאת תומאס מאן. בסרט, שיצא בשנת 1971, גילם אנדרסן ילד פולני יפה תואר, בו מתאהב הגיבור הראשי של הסרט, גוסטב פון אשנבאך (דירק בוגרד). הסרט הוצג בפסטיבל קאן, ואנדרסן הוכרז בעיתונות הבינלאומית כ"נער היפה ביותר בעולם". בעת צילום הסרט "מוות בוונציה" היה אנדרסן בן 16 בלבד, והסרט התיעודי עוקב אחר מהלך חייו מאז, ואחרי האופן השלילי בו התפתחו בשל הפיכתו לידוען בגיל צעיר כל כך. שם הסרט נלקח מהכרזתו של ויסקונטי על אנדרסן בפרימיירת הסרט בלונדון. הסרט הוקרן לראשונה בפסטיבל הסרטים סאנדנס ב-29 בינואר 2021. הוא היה מועמד לפרס חבר השופטים של הפסטיבל לסרט תיעודי. הסרט זכה למספר גדול מאוד של סקירות ממגוון כלי תקשורת ברחבי העולם. אתר האינטרנט הרשמי של הילד היפה ביותר בעולם (באנגלית) "הילד היפה ביותר בעולם", במסד הנתונים הקולנועיים IMDb (באנגלית) "הילד היפה ביותר בעולם", באתר Rotten Tomatoes (באנגלית) "הילד היפה ביותר בעולם", במסד הנתונים הקולנועיים KinoPoisk (ברוסית) בגיל 16 נכפה עליו להיות סמל מין עולמי. דוקו חדש מראה שהוא שבר כלי, באתר הארץ, 15 באפריל 2021 הסרט הזה שובר שיאים ומשגע את הוליווד. אפשר להבין למה, באתר וואלה, 1 בפברואר 2021 Fallon, Kevin (2021-01-29). "The Tragic Curse of Being the Most Beautiful Boy in the World". Dailybeast. נבדק ב-2021-01-30. Daniels, Robert (2021-01-29). "Sundance 2021: President, The Most Beautiful Boy in the World, Flee - Festivals & Awards". rogerebert.com. נבדק ב-2021-02-01. Erbland, Kate (2021-01-29). "'The Most Beautiful Boy in the World' Review: Story of Innocence Lost". IndieWire. נבדק ב-2021-02-01. McCarthy, Todd (2021-01-29). "Sundance Review: 'The Most Beautiful Boy In The World'". Deadline. נבדק ב-2021-02-01. הוא היה הילד הכי יפה בעולם - וזה מה שהרס לו את החיים - וואלה! תרבות, באתר וואלה!, ‏2021-08-19 Vlessing, Etan (2021-01-19). "Sundance: 'The Most Beautiful Boy in the World' Doc Lands at Juno Films". The Hollywood Reporter. נבדק ב-2021-02-01. "Juno Films Acquires Sundance Doc 'The Most Beautiful Boy In The World' - news". Sparklight. 2021-01-18. נבדק ב-2021-02-01. Fallon, Kevin (2021-01-30). "The Tragic Curse of Being the 'Most Beautiful Boy in the World'". The Daily Beast. נבדק ב-2021-02-01. "The Most Beautiful Boy in the World". 2021 Sundance Film Festival. נבדק ב-2021-02-01. "Sundance Institute Archives". CULTURE MIX. נבדק ב-2021-02-01. Mantaray Film - THE MOST BEAUTIFUL BOY IN THE WORLD (2021), www.mantarayfilm.se
אולימפיאדת השחמט המקוונת 2021

אולימפיאדת השחמט המקוונת 2021 היא אולימפיאדת השחמט המקוונת השנייה שאורגנה על ידי פיד"ה. האולימפיאדה נערכה בין ה־20 באוגוסט ל־15 בספטמבר 2021 בהשתתפות 153 מדינות. המדינות חולקו ל־4 דרגות לפי תוצאות המדינות באולימפיאדת השחמט 2018 ובאולימפיאדת השחמט המקוונת 2020. כאשר כל דרג שוחק לפני הדרג שמעליו ו־15 קבוצות מעפילות לדרג הגבוה יותר כך עד לדרג העליון. לאחר סיום משחקי הדרג העליון, העפילו שתי הנבחרות במקומות הראשונים בכל בית לפלייאוף עד הגמר. הנבחרות של כל מדינה מורכבות מלפחות 6 שחמטאים, מתוכם לפחות 3 נשים ושני שחקני נוער לפי הפירוט: 2 נשים, נערה אחת (נולדה לאחר שנת 2001) ונער אחד (נולד לאחר 2001). בנוסף כל קבוצה יכולה להכיל עד 6 מחליפים ומאמן. הפלטפורמה שנבחרה לארח את התחרות היא אתר chess.com, שאירח גם את האולימפיאדה המקוונת הראשונה. בכל רמה הנבחרות חולקו לבתים בני 10 נבחרות (מבלבד רמה 4 בה הבתים היו עם 12 קבוצות). כל נבחרת שחקה נגד שאר הנבחרות מהבית שלה, סה"כ נגד 9 נבחרות (ברמה 4 - 11). בכל סיבוב היו שישה משחקים, 2 - כללי, 2 - נשים, 1 - נערות, 1 - נערים. לפלייאוף העפילו 2 הנבחרות הראשונות מהבתים של רמה עילית. מקראה: בעמודות עם הכותרת המספרית יש את התוצאות מול הקבוצה שסיימה באותו מקום. TB1 - מספר הנקודות כאשר ניצחון של הנבחרת מקנה 2 נקודות ותיקו נקודה אחת TB2 - מספר הניצחונות של השחקנים הבודדים במקרה ועדיין יש תיקו גם ב-TB1 וגם ב-TB2, מחושבות רק התוצאות מול הקבוצות השוויון בעקבות דיווח על הפרת כללי התחרות על ידי אחד השחקנים של הונג קונג, כל תוצאות אותו שחקן שונו להפסד והונג קונג הדחה מהתחרות ובמקומה פיג'י עלתה לשלב הבא. בנבחרת סומליה שחקן הפר את כללי התחרות ולכן כל משחקיו הסתיימו בהפסדו. השינוי הזה לא השפיע על העולות. בעקבות פרישת טג'יקיסטן, הוזמנה כף ורדה להחליף אותה. הערה: בגלל הפרת כללי התחרות נבחרת הפיליפים הודחה מהתחרות ואוסטרליה עלתה במקומה. הערה: בגלל הפרת כללי התחרות נבחרת אקוודור הודחה מהתחרות ופרגוואי עלתה במקומה. נבחרת ישראל דורגה בדרג ב', סיימה את הבית במקום הראשון וקודמה להמשך התחרות. ברמה עילית היא שיחקה בבית ג' והגיע למקום הרביעי. בכך היא סיימה את התחרות. חברי הנבחרת: תמיר נבאתי (2636) +4, =1 -0 איליה סמירין (2678) +4, =1 -0 יוליה שוויגר (2260) +1, =3 -1 מאשה קלינובה (2301) +4, =1 -1 יאיר פרחוב (2274) +2, =0, -2 מישל קטקוב (1708) +4, =0, -1 מקסים רודשטיין (2424) +2, =2 -0 מיכאל רויז (2544) +4, =0 -0 אולגה גוטמחר (2243) +1, =0 -2 מיכל להב (2018) +4, =0 -1 אור ברונשטיין (2233) +4, =0 -0 רונית לוויטן (1734) +0, =3 -1 אתר רשמי חוקי התחרות מקושר מאתר FIDE בעקבות פרישת אפגניסטן מרמה 4 עלו 16 קבוצות ולא 15 לפי התכנון המקורי דיווח על החלפת קבוצות לפני תחילת רמה 3 מאתר התחרות IPCA - International Physically Disabled Chess Association - האיגוד העולמי בשחמט לבעלי מוגבלויות ICCD IPCA - International Chess Commitee of the Deaf - הוועד העולמי בשחמט לחרשים העולות לרמה עילית מאתר התחרות
יחסי איראן–קזחסטן

יחסי איראן-קזחסטן הם יחסי החוץ והקשרים הדיפלומטיים בין איראן לקזחסטן. היחסים הדיפלומטיים בין שתי המדינות החלו לאחר התפרקות ברית המועצות, ב-29 בינואר 1992. השגרירות הקזחית באיראן הוקמה בשנת 1993. במקביל, השגרירות האיראנית בקזחסטן הוקמה בשנת 1992 עם שתי קונסוליות שהוקמו בשנת 1992 ו-2012. שתי המדינות חברות באומות המאוחדות ובארגון לשיתוף פעולה כלכלי. כמו כן, המדינות חתמו על למעלה מ-60 חוזים דיפלומטיים שונים. בנוסף על כל אלו, נשקלת גם האפשרות לבטל את הוויזה בין המדינות, ובכך להקל על התנועה ביניהן. ראש ממשלת קזחסטן הביע את כוונתו להרחיב את קשרי הסחר עם איראן, במהלך פגישתו עם שר החקלאות האיראני בשנת 2019, על פי "חדשות פארס". מחזור הסחר בין שתי המדינות גדל פי חמישה בשנים האחרונות מ-400 מיליון דולר ליותר מ-2 מיליארד דולר בשנת 2009. איראן מייבאת דגנים, מוצרי נפט ומתכות מקזחסטן. איראן שותפה בפרויקטים משותפים של נפט וגז, הכוללים בניית צינור המחבר בין קזחסטן, טורקמניסטן ואיראן (דרך המפרץ הפרסי), מה שיעניק לנור-סולטן גישה לשוקי אסיה. לקזחסטן יש אינטרסים מיוחדים בהשקעות איראניות בהנדסת מכונות, תשתיות, תחבורה ותקשורת. אחד מן הגורמים המעודדים שיתוף פעולה בין המדינות הוא הים הכספי. כתוצאה מכך, ישנם שיתופי פעולה רבים הנוגעים לנפט הנמצא באזור. בנוסף על כך, בשנת 2010 נשקל חיזוק הקשר באמצעות פרויקטים של חקלאות ותחבורה (תחבורה אווירית ורכבות). מדיה וקבצים בנושא יחסי איראן–קזחסטן בוויקישיתוף "Kazakhstan - Iran". The Ministry of Foreign Affairs- Republic of Kazakhstan. 2019-02-12. "Kazakhstan-Iran Foreign Relations". Critical Threats. נבדק ב-2019-04-29. "Iran, Kazakhstan Agree on One-Year Visa". Asia News Monitor. 19 בנובמבר 2018. {{cite news}}: (עזרה) "Iran, Kazakhstan to Broaden Ties in All Areas". "Archived copy". אורכב מ-המקור ב-2009-09-20. נבדק ב-2016-02-06. {{cite web}}: (עזרה)
אליפות העולם באתלטיקה עד גיל 20

אליפות העולם באתלטיקה עד גיל 20 היא תחרות שמאורגנת על ידי התאחדות האתלטיקה הבינלאומית (World Athletics). באליפות, שמתקיימת אחת לשנתיים, מתחרים אתלטים ואתלטיות עד גיל 20 (בני 19 ומטה ב-31 בדצמבר בשנת התחרות). בעת הקמתה הייתה ידועה התחרות כאליפות העולם באתלטיקה לנוער, ובשנת 2015 שונה שמה לאליפות העולם באתלטיקה עד גיל 20. כריס נלומס (אנ') מארצות הברית, זכה ב-4 מדליות זהב (אחת ב-1988 ושלוש ב-1990), יותר מכל אתלט אחר. כולל האליפות ב-2022. מדיה וקבצים בנושא אליפות העולם באתלטיקה עד גיל 20 בוויקישיתוף
In Concert, Zürich, October 28, 1979

In Concert, Zürich, October 28, 1979 הוא אלבום הופעה משותף של האמנים צ'יק קוריאה וגארי ברטון, שהוקלט בציריך ב-28 באוקטובר 1979, זהו אלבום הג'אז המשותף השלישי של הצמד, וכולל גרסאות חיות לשירים שהופיעו באלבומיהם הקודמים Crystal Silence ו-Duet. האלבום הוקלט בהופעה חיה, כפי שמרמז השם "In Concert" ("בקונצרט") באולם "Limmathaus" שבעיר ציריך, שווייץ. האלבום יצא בשנת 1980 כתקליט כפול. מהדורת האלבום המקורית מכילה 10 רצועות באורך כולל של 79:59 דקות. שנים לאחר מכן יצא האלבום מחדש כתקליטור בודד ובתוך כך התקצר ל-8 רצועות באורך של 61:16. בשנת 2009 יצאה ערכת 4 הדיסקים "Crystal Silence, The ECM Recordings 1972-79", המכילה את שלושת האלבומים המשותפים של ברטון וקוריאה: 'Crystal Silence' (1973), 'Duet (1979) והמהדורה המלאה של 'In Concert' ‏(1980). האלבום זכה בפרס גראמי לשנת 1982 על אלבום הג'אז הטוב ביותר. מידע על האלבום In Concert, Zürich, October 28, 1979 באתר MusicBrainz האלבום In Concert, Zürich, October 28, 1979 באתר Discogs In Concert: Zürich, October 28, 1979 - Chick Corea, Gary Burton | Awards | AllMusic (באנגלית), נבדק ב-2021-08-22
ג'יילן אדמס

ג'יילן ר. אדמס (באנגלית: Jalen R. Adams; נולד ב-11 בדצמבר 1995) הוא כדורסלן אמריקאי המשחק בעמדות הרכז והקלע בהפועל חולון. אדמס דורג במקום ה-30 במחזור הגיל שלו בתיכונים, לפני שהתחייב לאוניברסיטת קונטיקט. אדמס קלע שלשת ניצחון משלושת רבעי מגרש בניצחון בהארכה הרביעית על אוניברסיטת סינסינטי. בשנתו השנייה במכללה, אדמס העמיד ממוצעים של 14.4 נקודות ו-6.1 אסיסטים למשחק, והוביל את המכללה למאזן 16–17. בשנתו השלישית, אדמס העמיד 18.1 נקודות, 4.2 ריבאונדים ו-4.7 אסיסטים בממוצע למשחק. בעונתו האחרונה, אדמס העמיד ממוצעים של 16.9 נקודות, 4.0 ריבאונדים ו-3.4 אסיסטים למשחק. בפברואר 2019 הוא נקע את ברכו הימנית במהלך ההפסד 63–81 לאוניברסיטת טמפל, וגמר את העונה. אדמס ממוקם במקום ה-12 בקלעי כל הזמנים של המכללה, כשב-118 המשחקים ששיחק הוא קלע 1,657 נקודות. בשנת 2019, לאחר שלא נבחר בדראפט ה-NBA, הצטרף אדמס לניו אורלינס פליקנס ושיחק בשורותיה במסגרת ליגת הקיץ של ה-NBA. לאחר מכן הוא חתם על חוזה לעשרה ימים בפליקנס, אך שוחרר ב-19 באוקטובר. ב-26 באוקטובר חתם בברמינגהאם סקוואדרון (ששמה שונה ב-2021 לאירי בייהוקס) מליגת הפיתוח של ה-NBA. ב-14 בינואר 2020 הוא רשם 33 נקודות, 5 אסיסטים, 3 ריבאונדים ו-2 חטיפות בהפסד 126–138 מול מיין רד קלאוס. בקבוצה העמיד ממוצעים של 19 נקודות ו-4 ריבאונדים למשחק. ב-10 ביוני 2020 חתם בשאלון ריימס מהליגה הצרפתית. הוא נופה מהסגל לאחר שבועיים, כשמאמנו אמר עליו: "אינו מתאים ולא יתאים לדרג הבינוני באירופה". ב-12 בינואר 2021 חתם באירי בייהוקס וחזר לקדנציה שנייה בקבוצה (לאחר ששינתה את שמה מברמינגהאם סקוואדרון). ב-22 באוגוסט חתם בהפועל ירושלים מליגת העל. ב-15 באוקטובר 2022 חתם לשלושה חודשים במכבי תל אביב, בינואר הוארך חוזהו עד לסיום העונה, אך במרץ נפצע בכתפו והושבת עד לסיומה. ב-27 ביולי 2023 חתם בטורק טלקום. ב-23 ביולי 2024 חתם בהפועל חולון. מדיה וקבצים בנושא ג'יילן אדמס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket רועי כהן, ‏ג'יילן אדאמס: מאחורי הקלעים של הפריחה בהפועל ירושלים, באתר ערוץ הספורט, 14 באוקטובר 2022 אפרת עמורבן, זר שני לעמיאל: ג'יילן אדאמס חתם בהפועל ירושלים, באתר ynet, 22 באוגוסט 2021 ‏מכבי ת"א החתימה את ג'יילן אדאמס ל-3 חודשים. קטש: "יוכל לעזור", באתר ספורט1, 15 באוקטובר 2022 אפרת עמורבן, מכה למכבי ת"א: ג'יילן אדאמס נפצע בכתף וגמר את העונה, באתר ynet, 8 במרץ 2023 מתיאס לסור חתם בפנאתינייקוס, ג'יילן אדמס בטורק טלקום, באתר וואלה, 27 ביולי 2023 רשמית: ג'יילן אדאמס חתם בהפועל חולון, באתר ONE‏, 23 ביולי 2024
פטריות בסיסה

פטריות בסיסה (שם מדעי: Basidiomycota) הן פטריות כובע שמהוות מערכה בממלכת הפטריות אשר משתייכות לפטריות העילאיות. פטריות הבסיסה מחולקות לשתי קבוצות: פטריות דפים ופטריות נקבובים, כאשר החלוקה ביניהן נעשית על פי מבנה הצד התחתון בכובע הפטריה. על גבי הדפים או הנקבובים יש שכבת תאים פוריים הקרויה אימניום ובה תאים שונים, בין היתר תאי בסיסה. נבג הנופל מהדפים (באזידיוספרה) מוציא קור ראשוני רב תאי, הפלואידי (בעל סט כרומוזומים יחיד). כששני קורים נפגשים ומתרחשת פלאזמוגמיה (איחוי ציטופלזמות) ונוצר הקור המשני, בעל שני הגרעינים (דו-קריוני). בסביבה לחה ייווצר במהרה תפטיר מפותח ואף גוף פרי (ספוריוקרפ) שכל תאיו דו-קריוניים. בתאי הבסיסה בעלי שני הגרעינים שיתפתחו בדפי הכובע של גוף הפרי שנוצר תתרחש מיוזה, ועקב כך יתקבלו ארבעה תאים הפלואידים. לאחר נדידת הגרעינים והתפתחות מבנה דמוי עוקץ (sterigamata), שבקצהו הבזידיוספרה שיכולה כעת להתפזר, יוכל המחזור להתחיל מחדש. קיימים מינים רבים של פטריות בסיסה. להלן כמה דוגמאות: אחלמית ערומה - מין נאכל, הכובע והדפים סגולים, נפוצה ביערות אורנים (שם נפוצות גם פטריות רעילות רבות הדומות לה). אורנייה מצויה - מין אכיל, כובעהּ חום ודביק, בחלק התחתון של הכובע נקבובים ולא דפים, חיה בסימביוזה עם שורשי עץ האורן. אמניטה פנטרינה - פטרייה רעילה, כובעהּ חום בהיר ומנוקד בלבן, בעלת רגל ודפים לבנים, נרתיק בקצה הרגל (מאפיין נפוץ בפטריות רעילות), גדלה ביערות אלונים. אמנית ביצתית - הפטרייה טובה למאכל, אך דומה מאוד לפטריות הרעילות Amanita virosa ו-Amanita proxima והיו מקרי הרעלה עקב טעות בזיהוי. מדיה וקבצים בנושא פטריות בסיסה בוויקישיתוף topic/Basidiomycetes פטריות בסיסה, באתר אנציקלופדיה בריטניקה (באנגלית) פטריות בסיסה - Basidiomycetes, דף שער בספרייה הלאומית הפטרייה הרעילה דמתה לאכילה - בן 58 אושפז, ישראל היום, 27 בדצמבר 2012 פטריות בסיסה, באתר ITIS (באנגלית) פטריות בסיסה, באתר NCBI (באנגלית) פטריות בסיסה, באתר האנציקלופדיה של החיים (באנגלית) פטריות בסיסה, באתר Tropicos (באנגלית) פטריות בסיסה, באתר GBIF (באנגלית)
Eastside

"Eastside" (בעברית: צד מזרחי) הוא שיר של המפיק המוזיקלי האמריקאי בני בלנקו והזמרים האמריקאים הלסי וחאליד. השיר יצא ב-12 ביולי 2018 כסינגל הבכורה של בלנקו. הסינגל הופיע לראשונה במצעד הבילבורד הוט 100 ב-28 ביולי 2018, במקום 56, והגיע למקום ה-9 במצעד, והיה לשיר הראשון של בלנקו שהגיע לעשרת המקומות הראשונים במצעד והשיר העשירי שלו כפזמונאי שהגיע להישג זה. בנוסף, "Eastside" בילה שיא של 45 שבועות במצעד 40 שירי המיינסטרים של בילבורד. מחוץ לארצות הברית, "Eastside" הגיע למקום הראשון במצעדים בניו זילנד, אירלנד, סינגפור ובריטניה, והגיעה לעשירייה הפותחת במצעדים במספר מדינות נוספות, כולל אוסטרליה, קנדה, דנמרק ונורווגיה. במאי 2021 הוגשה תביעה בגין הפרת זכויות יוצרים נגד בלנקו ופזמונאים אחרים של "Eastside" על ידי הלהקה אמריקן XO בטענה כי מוזיקת הגיטרה המהווה את הבסיס של "Eastside" הועתק משירם "Loveless" משנת 2015. התביעה מכילה השוואת אודיו של שני השירים מתנגנים בו זמנית, שלכאורה מראה את הדמיון בין המנגינה של "Eastside" לבין מוזיקת הגיטרה של "Loveless".  מידע על היצירה "Eastside" באתר מיוזיק בריינז מילות השיר "Eastside" באתר Genius בנימין לוין, אשלי פרנג'יפאני, ניית'ן פרז, חאליד רובינסון, אדוארד שירן אנדרו ואט, בני בלנקו, קשמיר קאט Blistein, Jon (12 ביולי 2018). "Hear Benny Blanco, Halsey, Khalid Team for Bittersweet 'Eastside'". Rolling Stone. נבדק ב-5 באוגוסט 2018. {{cite news}}: (עזרה) "How Benny Blanco Became the Most Popular Oddball in Pop Music". The New York Times (באנגלית). 18 ביולי 2018. נבדק ב-8 בדצמבר 2018. {{cite news}}: (עזרה) Marcus, Ezra (12 ביולי 2018). "Benny Blanco – "Eastside" (ft. Halsey & Khalid)". Spin. נבדק ב-5 באוגוסט 2018. {{cite news}}: (עזרה) Zellner, Xander; Trust, Gary (27 ביולי 2018). "Hot 100 Chart Moves: Benny Blanco Scores First Entry as an Artist With Halsey & Khalid Collab". Billboard. נבדק ב-5 באוגוסט 2018. {{cite news}}: (עזרה) "Post Malone & Swae Lee's 'Sunflower (Spider-Man: Into the Spider-Verse)' Hits No. 1 on Billboard Hot 100". Billboard. נבדק ב-2019-01-20. "Benny Blanco, Halsey & Khalid's 'Eastside' Ties Longevity Record On Pop Songs Chart". Billboard. נבדק ב-2019-06-05. "American XO Files Copyright Lawsuit Against Benny Blanco, Ed Sheeren, Khalid, And Halsey Over The 2018 Hit "Eastside"". Higbee & Associates. נבדק ב-24 במאי 2021. {{cite web}}: (עזרה) List of 2020 Accreds.xls, Dropbox (באנגלית) Certificazioni - FIMI, www.fimi.it (ב־) Gold & Platinum, RIAA (באנגלית אמריקאית) ultratop.be - ULTRATOP BELGIAN CHARTS, www.ultratop.be BRIT Certified, BPI (באנגלית) Datenbank: BVMI, www.musikindustrie.de benny blanco Feat. Khalid & Halsey "Eastside" | IFPI, ifpi.dk Trofeoversikt - IFPI - Gull og Platina (ב־) The Official New Zealand Music Chart, THE OFFICIAL NZ MUSIC CHART (באנגלית) TOP AFP/AUDIOGEST, ‏13 בפברואר 2020 Les certifications, SNEP (ב־) Gold/Platinum, Music Canada (באנגלית אמריקאית) Veckolista Singlar, vecka 42, 2018, Sverigetopplistan (בשוודית)
יחסי איראן–קירגיזסטן

יחסי איראן–קירגיזסטן הם יחסי החוץ שבין קירגיזסטן לאיראן. יחסים אלו נחשבים לנינוחים יחסית. נכון לשנת 2019, היקף הסחר בין איראן לקירגיזסטן מסתכם ביותר מ-44 מיליון דולר. איראן מייצאת בעיקר בגדים, אגוזים, צבעים וריצוף לקירגיזסטן ומייבאת בשר, תבואה ופלדה. שתי המדינות חתמו על הסכמים לשיתוף פעולה בתחומי התחבורה, המכס, הסחר והיחסים הכלכליים. איראן וקירגיזסטן משתפות פעולה גם בנוגע לתחומי החינוך, התרבות, הנסיעות, הכספים והמלחמה בפשע. שתי המדינות סוחרות בחקלאות ובפיננסים. בשנת 2008 השקיעה איראן בקירגיזסטן כ-200 מיליון אירו עבור מספר פרויקטים כלכליים. חברות איראניות השתתפו בבניית כביש מהיר המחבר בין בישקק לאוש. איראן וקירגיזסטן מייעדות להעלות את מחזור הסחר השנתי ל-100 מיליון דולר. במשא ומתן שהתקיים במהלך ביקורו של אקילבק ז'פארוב באיראן ביולי 2012, הביעה איראן רצון להשקיע יותר ממיליארד דולר לפרויקטים קצרי טווח בקירגיזסטן ולמעלה מ-10 מיליארד דולר לפרויקטים ארוכי טווח. במהלך פגישה בין שר החוץ האיראני לסגן שר החוץ של קירגיזסטן בשנת 2019, פורסמה הכוונה להשיק טיסות בין שתי המדינות, על פי חדשות IFP. https://web.archive.org/web/20090821073927/http://www.iran-daily.com/1388/3475/html/economy.htm. אורכב מ-המקור ב-21 באוגוסט 2009. נבדק ב-6 בפברואר 2016. {{cite web}}: (עזרה); חסר או ריק |title= (עזרה) "Trade turnover between Kyrgyzstan, Iran hits over $44mln". "Iran Ready to Invest Over $10 billions in Kyrgyzstan". The Gazette of Central Asia. 19 ביולי 2012. נבדק ב-20 ביולי 2012. {{cite news}}: (עזרה) "Iran, Kyrgyzstan Discuss Expansion of Bilateral Ties".